Altia Oyj Lehdistötiedote 17.3.2020 klo 11.30

Altia toimittaa etanolia raaka-aineeksi käsidesiin isoja määriä - toimitukset päivässä jopa 200 000 käsidesipullon tarpeisiin

Altia tuottaa käsidesissä käytettävää teknistä etanolia ympäri vuorokauden Koskenkorvan tehtaalla. Altia on tehnyt yhteistyötä pitkäjänteisesti useiden käsidesien pakkaajien kanssa ja on merkittävä teknisten etanolien toimittaja Suomessa.

Altia ei itse pakkaa käsidesiä, mutta toimittaa sen pääraaka-ainetta eli denaturoitua etanolia suurissa erissä käsidesiä pakkaaville yrityksille. Yksinomaan tänään asiakkaillemme lähti yli 70 000 kiloa denaturoitua etanolia, josta voidaan valmistaa noin 200 000 puolen litran käsidesipulloa.

”Olemme palvelleet jo pitkään useita käsidesiä pakkaavia yrityksiä ja tässä kriittisessä tilanteessa keskitymme varmistamaan raaka-aineen riittävyyden ja jatkuvat toimitukset nykyisille asiakkaillemme, ja palvelemaan uusia asiakkaita mahdollisimman nopeasti”, kertoo Altian toimitusjohtaja Pekka Tennilä.

Yhteydenotot:

Petra Gräsbeck, viestintäjohtaja, puh. 040 767 0867